Mast holatda bo‘lgan erkak jamoat tartibini buzgan va samolyot ekipaji bilan janjal keltirib chiqargan. Foto: IIV IIV Transport va turizm obektlarida xavfsizlikni ta’minlash departamenti matbuot xizmati xabariga ko‘ra, yo‘lovchi mast holatda jamoat tartibini buzgan va havo kemasi ekipaji bilan mojaro uyushtirgan. Samolyot “Sankt-Peterburg – Toshkent” yo‘nalishi bo‘ylab harakatlangan. Aeroport hududida ushbu shaxsga nisbatan Ma’muriy javobgarlik to‘g‘risidagi kodeksning 183-moddasi (mayda bezorilik) bilan bayonnoma tuzildi. 29 may kuni jinoyat ishlari bo‘yicha Sergeli tuman sudi uning ishini ko‘rib chiqdi. Sudya uni 15 sutkaga ma’muriy qamoqqa olish haqida qaror qabul qildi.